คืออยากถามคุณค่ะ พอดีหนูมีฟันคุตทั้งหมด4ซี่ ทั้งซ้ายขวาบนล่างเลย แล้วผ่า2ซี่ล่างไปแล้ว. พอผ่าไปได้ประมาณ2-3ปี กรามหนูเริ่มไม่เท่ากันค่ะ โดยข้างซ้ายมีขนาดใหญกว่าข้างขวา จนตอนนี้ แล้วช่วงนี้เฟงือกบริเวณฟันคุตบนมีอาการบวมและปวดค่ะ. อยากทราบว่า ถ้าผ่าฟันคุตข้างบนอีก2ซี่ พร้อมทั้งจัดฟันด้วย กรามหนูละหน้าหนูจะหายเบี้ยวไหมค่ะ. แล้วสาเหตุเกิดจากอะไร
สวัสดีคะ ฟันกรามที่มีปัญหาอาจจะทำให้มีเรื่องของการติดเชื้อและการอักเสบเมื่อดูแลได้ไม่ทั่วถึงค่ะ ซึ่งเป็นปรกติในคนที่มีปัญาเรื่องของฟันที่ไม่งอกออกหรืองอกออกมาเป็นบางส่วนค่ะดังนั้นส่วนใหญ่ถ้ามีความจำเป็นต้องถอดฟันที่ไม่งอกออกเพื่อรักษาเรื่องการติดเชื้อในช่องปากก็ควรจะทำให้เรียบร้อยค่ะแต่คงต้องเรียนก่อนค่ะ ว่าเรื่องกรามเบี้ยวอาจจะเกิดได้จากหลายสาหตุค่ะคือ อาจจะมีเรื่องของตัวกล้ามเนื้อเคี้ยวที่ใหญ่ไม่เท่ากันมีเรื่องของการกัดฟันและเรื่องของฟันที่ไม่สบกันหรืออาจจะมีปัญหาเรื่องการอักเสบของกระดูกหรือรูปหน้าที่มีปัญหาไม่เท่ากันอยู่แล้วก็ยังได้ค่ะดังนั้นการถอนฟันอาจจะมีเกี่ยวหรือไม่เกี่ยวก็ได้ค่ะแต่การจัดฟันจะเป็นการช่วยให้ฟันมาเรียงได้เป็นระเบียบค่ะ และสามารถที่จะดึงเอากระดูกบางส่วนมาได้ค่ะ อาจจะทำให้รูปหน้าดูดีขึ้นได้ค่ะแนะนำว่ารักษาเรื่องฟันก่อนนะค่ะ แล้วค่อยพิจารณาร่วมกันกับทัณตแพทย์เรื่องการจัดฟันค่ะ